Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 296

2. Követelmények 2.1. Szakmai elméleti követelmények 2.1.1. Munkavédelmi, környezetvédelmi, tűzvédelmi, biztonságtechnikai előírások ismerete, betartása, alkalmazása — Ismerje és alkalmazza a munkahelyére vonatkozó munkavédelmi előírásokat és szabályokat. — Ismerje az egyes műhelyek rendeltetését, használja berendezéseit, tartsa be a vonatkozó biztonsági előírásokat. — Ismerje az egyes technológiai folyamatok végzésére vonatkozó biztonsági előírásokat, alkalmazza azokat. — Ismerje és alkalmazza a síküvegek tárolására, szállítására és felhasználására vonatkozó előírásokat. — Tartsa be az új és javítási munkáknál az üvegmozgatás előírásait, tudja a táblaüveget szakszerűen csomagolni, táblaként vagy ládaként biztonságosan elhelyezni, szállítani. — Ismerje és szakszerűen használja a védőeszközöket (védőszemüveg, mentőöv, tenyérvédő, csuklóvédő, alkarvédő, bőrkötény, munkaruha, zárt magasszárú bőrcipő stb.). — Ismerje és alkalmazza a mérgező és gyúlékony anyagokat és kezelésükre vonatkozó előírásokat. — Ismerje a veszélyes anyagok technikai adatlapját, hogy szükség esetén rendelkezésre álljon. — Tudja felsorolni a szakmára, a munkahelyre jellemző környezeti szennyezéseket, ismerje és alkalmazza a környezetszennyezést csökkentő eljárásokat, módszereket. — Ismerje a szakmában előforduló: = baleseti lehetőségeket (a kéz, a láb, a nyaki ütőér elvágása; zúzódások; kéz-, láb-, fejsérülések; üvegszilánk bőr alá jutása; üvegszilánk vagy üvegpor szembe pattanása stb.), = munkaártalmakat [porártalom (szilikózis), lúdtalp, gerincferdülés, bélrenyheség, aranyér, visszérgyulladás, fehérvérűség (míniumos tapasztól) stb.]; — Ismerje a baleseteknél és tűzeseteknél alkalmazandó intézkedéseket, és tudjon elsősegélyt nyújtani. — Ismerje a tűz megelőzésének módjait, szabályait, tudja megtenni a tűz megelőzésére vonatkozó intézkedéseket, ismerje a tűzoltás szabályait, tudja kezelni a tűzoltó készülékeket. — Ismerje az elektromos áram élettani hatásait, az áramütés elleni védekezés szabályait, tudjon intézkedni az elektromos áram által okozott baleseteknél. 2.1.2. Anyagismeret — Ismerje és jellemezze: = a képkeretek faanyagait, = a műanyag keretek anyagait (PVC, polisztirén, polisztirol), = a lécek felületi kialakításának anyagait (lakkok, festékek, arany- és ezüstporok és füstlapok), = a füstlapok, aranylapok felszerelésének kötőanyagát, = a keretlécek kiválasztási szempontjait. 2001/117. szám 2.1.3. A munkafolyamat megtervezése és előkészítése, a munka eredményeinek ellenőrzése és értékelése: — az álláskeresés elméleti és gyakorlati tudnivalóinak ismerete, — szervezési feladatok végzése: = a munkaterületének megfelelően saját munkájának megszervezése, = a szükséges kapcsolatok koordinálása, — az adott időszak legújabb ismereteinek elsajátítására irányuló képzésben és továbbképzésben való részvétel megszervezése, rendszeres önképzés, — teamtagként aktív részvétel a feladatok megoldásában, — önéletrajz, pályázat, munkaszerződés fogalmának meghatározása a tartalmi sajátosságai alapján, — a magyar nyelv kiejtési és nyelvhelyességi szabályainak megfelelő beszéd, — üzenettovábbítás tömören és lényegre törően, — az illemtan, etikett főbb szabályainak ismertetése és gyakorlati helyzetekben történő bemutatása a köznapi kommunikáció követelményeihez igazodóan, — a köznapi kommunikációs helyzetekben való biztonságos eligazodás (értés, közlés), — a köszönés, a bemutatkozás, a bemutatás, a megszólítás formáinak és szabályainak ismerete, gyakorlati alkalmazása (munkahelyen és magánéletben előforduló helyzetgyakorlatokkal), — a munkafolyamatok meghatározása és egyeztetése (szóban és írásban közölt adatok szerint), valamint a munkafolyamat megvalósításának biztosítása. Információk begyűjtése a gyártáshoz és a karbantartáshoz, — az anyagigény becslése. A félkész termékekből, a szabványos alkatrészekből és a késztermékekből mutatkozó igény meghatározása dokumentációk (elsősorban a műszaki rajzok) alapján, — a munkafolyamat meghatározása és biztosítása a megbízás, a szervezeti és az információs igények figyelembevételével, — a gyártási és a karbantartási igények költségeinek becslése, — a műszaki dokumentációknak megfelelően a félkész termékek és a szabványos alapanyagok és alkatrészek előkészítése. Az elkészítendő munkához szükséges alapanyagok kiválasztása (tulajdonságaik és megmunkálásuk szerint, a felhasználási célnak megfelelően) = nyersanyagok és félkész gyártmányok tulajdonságainak ismerete (húzott normál és vastag síküveg, öntött floatüveg és parsolüveg, reflexiós és lágybevonatos üveg, hengerelt síküveg, katedrál-, ornementüveg, tükörüveg, opaküveg, zománcozott üveg, edzett üveg, hőszigetelő, ragasztott (triplex) üvegek, idomüvegek, üvegtéglák, bádogszeg, szegek, üvegtámasztó lemez, kátránypapír, szürke- és míniumos tapaszok, bonobit festék, jutakötél, műanyagos tapaszok, filc, színes üveg, műanyag (plexi) üvegek, üvegmozaik, ólomköpenyes zsinór, bitumen, pórustömítő habarcs), = segédanyagok tulajdonságainak ismerete [papír, vágóolaj, lenolajkence, zsíroshígító, hegyikréta, gipsz, horganyzott bádoglemez, profilok, alátétek (fa, gumi, műanyag), parafa, tükörgomb, facsavar, „s” horog, gumi], = alapanyagok, elasztikus tömítők, szilikon tömítők, butil, poliuretán, poliszulfidok, hotmelt ragasztók, UV ragasztók, UV lámpák, kinyomó berendezések, törő berendezés, előtét szalag, — az alapműveletekhez szükséges szerszámok, segédeszközök kiválasztása (elkészítése), karbantartása, élezése és tárolásam: = gyémántvágó, kerekesvágó, kiverő kalapács, üvegező kalapács, harapófogó, kombináltfogó, kúposfogó, derékszögű üvegező vonalzók, kapaszkodó vonalzók, tapadó vonalzók, tükörüveg tördelő fogó, kiverőkés, tapaszolókés, csavarhúzó, táblafogó (joszta), törőfa, ládabontó, véső, acélhenger, körvágó, ovál vágó, sablonvágó, terpentinmártó, rögzítőlemez, fa-alátét, filcterítő, kézi seprő, mázolóecset, porolóecset, vákuum emelő, kőműveskalapács, hidegvágó, lapos- és hegyesvéső, döngölő, vashajlító kulcs, spatulya, kőműveskanál, falsimító, falfúró (furdancs), faék, alátét, törlőrongy, feszítővas, csavarkulcsok, bádogvágó olló, heveder, támasztófal, — az alapműveletek egyes munkafázisaihoz szükséges gépek ismerete, beállítása, kezelése, karbantartása, — az alapműveletek egyes munkafázisainak elvégzéséhez szükséges segédberendezések beállítása, kezelése, karbantartása és javítása: = bonobitos kéziedények, állványok, szabászasztal, sablonvágó, üvegező asztalok, szerszámosládák, üvegfakkok, raktári állványok, tolókocsi, rakodóprizma, — a munkahely előkészítése a munkafolyamatok figyelembevételével, — a munkaeredmények ellenőrzése és kiértékelése, — a főbb selejtokok ismerete: = az üveg helytelen szállítása, mozgatása, vágása, letörése, = a helytelen szabás és a ráhagyás nélküli bedolgozásból, figyelmetlenségből eredő törés, = az üvegtábla helytelen rögzítése, = szigetelés nélkül beépített üveg, = a mattírozott (homályosított) üvegek olajos tapasszal való szigetelése, = a bedolgozás szerszámainak helytelen használata, = helytelen alátapaszolás, szigetelés, = helytelen (fa, gumi, parafa) alátét elhelyezése, = szakszerűtlen üvegrögzítés, = a habarcsösszetétel és keverés szakszerűtlensége az üvegburkolat faltól való leválását okozza, 2001/117. szám = sugaras helyi repedés, kagylóstörés, helyi kicsorbulás, = az üveg átnézetben torzít, = a tapasztól kiinduló repedés, = töredezik vagy kiesik a tapaszolás, = az üveg zörög vagy kiesik, = a fémborda leveti a tapaszt. 2.1.4. Műszaki dokumentációk olvasása, felhasználása és összeállítása: — minősítési tanúsítvány ismerete, — a szakma gyakorlatában használatos rajzfajták, rajzszabványok (tervjelek), ábrázolási módok, jelképes jelölések ismerete, a rajzokon megadott technológiai utasítások értelmezése. Egyszerűbb műhelyrajzok, műszaki vázlatok készítése, — Építőipari Kivitelezési Szabályzat használata, — műszaki dokumentációk felhasználása. 2.2. Szakmai gyakorlati követelmények Ellenőrzés, mérés: — az üvegtábla szélességi és hosszúsági méretének mérése, — az ovál-, ellipszis üvegvágó kis- és nagytengelyének mérése, — a körvágó sugarának, illetve átmérőjének mérése mérőszalaggal, — az üvegtábla szélességi és hosszúsági méretének ellenőrzése keretbe illesztéssel, — a kör-, ovál tábla kiszabásának ellenőrzése a keretbe helyezéssel, — ívek, hajlások ellenőrzése, — függőlegesség, vízszintesség ellenőrzése, — üvegbetonfalak kitűzése, — keretek derékszögű beállítása és ellenőrzése derékszögű vonalzóval, — az üveg vastagságának megfelelő ellenőrzése (a szögmérés történhet sablonokkal is). Megmunkálási folyamatok: — az üveglapok szakszerű összefogása, megfogása, becsomagolása, szállítása, letevése (lapba vagy ládába), üveg kicsomagolása, raktározása (ládaáruként, táblaüvegként, rekeszbe vagy fakkokba), — szakszerű, pontos kivitelezés új vagy javítási munka esetén: = az üveg behelyezése fa-, fém- vagy műanyag (fix, illetve nyílószárnyú) keretbe tapasszal vagy szorítóléccel, = belső válaszfalak üvegezése, = üvegezés vasbeton keretbe, = taposó üvegezése, = melegágyi keretek üvegezése, = kör-, ovál és barokk keretek üvegezése fa- és acélkeretbe, = üvegezés létráról, állványról, = lépcsőház üvegfal acél-, illetve fakeretbe üvegezése, = épület nyílászáró szerkezeteinek bejelölése, leszerelése, üvegezése és visszaszerelése, = Viktória, Teschauer, illetve Gillard rendszerű faés fémkeretek (tapaszos és léces, illetve csavaros) kivitelezése műhelyben vagy épületen létráról, állványról, = nyereg-, félnyereg-, Scheed-, sátor-, monitor- és eresztető üvegezése tapaszos és patent kivitelezéssel, = termopán és termolux üvegek jellemzése, összeállítása (fa- és fémkeretbe fix és nyíló szárnyúakba), beépítése vagy javítása, = portálok üvegezése fix fa- és fém-, valamint betonszerkezetekbe, = kirakatok üvegezése fix, nyíló fa- és fém-, valamint műanyag szerkezetekbe, = középtengelyű, forgó, többkeretes, összecsukható (harmonika rendszerű); szerkezetbe üveg beépítése, = profilüvegek (copilit) beépítése fa-, fém-, beton, vasbeton szerkezetekbe (függőleges vagy ferde megoldású keretekbe, egyrétegű fésűs vagy kapcsolt megoldással, továbbá kétrétegű fésűs és kapcsolt kivitelezéssel), = keret nélküli, egy irányba nyíló, pántos és kilincszáras ajtók üvegezése, = keret nélküli, két irányba nyíló ajtók kézi nyitással, vagy automatikus működéssel történő beépítése, = járművek szélvédőinek, ajtószerkezeteinek üvegezése edzett biztonsági üveggel, = bútorok üvegezése, = acélkeretes vagy keret nélküli akváriumok üvegezése; — szakszerű, pontos kivitelezéssel: = keretlécek kézi vagy gépi gérbevágása, = keretlécek kézi vagy gépi tűzéssel keretté alakítása, = üveg beszabása a keret (képkeret) hornyába, = a képek kasírozása, = kézi vagy gépi úton paszparu kiszabása, = a kép üvegre helyezése, keménypapírral való takarása, rögzítése, = védőpapír ragasztása, a képkeret akasztóval való felszerelése, csomagolása. Karbantartás, javítás: — fakkok, állványok, — szabászasztal (üvegezőasztal), — a szállítóeszközök, — kompresszor (mint tapasztöltőrész) szakszerű kezelése, napi karbantartása, beállítása, javítása, — fúrók élezése, — acélkerekek cseréje. 2001/117. szám IV. A szakmai minősítés és vizsgáztatás rendje A mesterjelöltnek a mestervizsga bizottság előtt kell számot adni elméleti felkészültségéről, gyakorlati tudásáról. A mester vizsga célja annak megállapítása, hogy a mesterjelölt — elsajátította-e a képkeretező és üvegező tevékenység mester szinten szükséges, szakmai elméleti és gyakorlati ismereteit a vállalkozása vezetéséhez szükséges vállalkozási, illetve a tanulóneveléshez szükséges pedagógiai alapismereteket, — képes-e munkáját magas színvonalon önállóan végezni, — rendelkezik-e a szakmai követelmények által támasztott tudáselemekkel, gyakorlati készségekkel. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes